钦定古今图书集成/方舆汇编/职方典/第1079卷 > 《宋志》县东南三十里旧传有蜘蛛结网如圆城
## 钦定古今图书集成/方舆汇编/职方典/第1079卷 > 《宋志》县东南三十里旧传有蜘蛛结网如圆城

故名。《弘治志》以此山在国清塘上，本名国清山，好事者以其北有黄石，乃改为糓城山，皆臆说也。山顶旧有石城四，方广可三四十丈，旧址犹存，有古石刻“城山” 二大字，如箕山之名，当以此。上有松隐、梅隐、竹隐三岩，林光朝尝讲学于此。宋郡守林希逸建祠祀艾轩于岩之东，以林亦之、陈藻配，扁曰三先生祠。又有兴云洞、呼月台、小有洞、仙迹、棋盘诸石。旧谶云：“城山青黄，石出公卿前。” 时松皆合抱，故俗皆谓之青山。康熙壬寅年迁民，一日悉赭，其山至今风水犹难复也。塔山　在塘东，由双髻山发脉西行，至此而止。一名天马，鞍鬣首尾备具，有行空之势。又名文峰岩，岩下旧有伏龙穴。

琼山　：在后洋。由双髻山发脉西行，冈阜联络，有松万株。

蔡山　在横塘后，由壶山而来。

白塔山　，即三台山。由壶公山发脉东北行，城山之来脉也。其山小而圜秀，下为东州，南为横塘，北为小横塘。

万玉山　在马峰街后，一名周坑山。多奇石。给事黄谦有《万玉山庄》。

双髻山　在壶公山东北。此山积石巉岩，上摩霄汉。山有五峰，侧视之二，故呼“双髻。” 正视之五，故呼“五侯。” 自郡视之三，又呼“笔架。” 山有涌泉岩、大云院，今废。

金山　：在双髻山东麓。林光朝序走金溪，得蒲弄一席地。

留仙山　：在双髻山西麓。上有石碁枰。

竹啸山　《宋志》：在兴福寺。翁谏议承赞有“泊舟南匿，遥望竹啸旧山” 诗。

天龙山　由双髻山发脉，北行转东，其势腾骧。山下有塘，方广四十亩，号“吴塘。” 有天龙庵，中有甘井。

东山　：由双髻山发脉北行西转为榜头山。又

西为东山，一名象峰。有象峰岩，刘孝子闵庐墓于此，下为斗南。又南一支状如屏，为屏山，有妙泉庵旧址。又有东山，后北趋至海，有水则有澳翁厓长者李宏墓在厓下。持久山　发脉，自双髻崒嵂，蜿蜒数里许入海。石牛山　由壶山东南行，形势雄壮，上有石，作牛形。旁有石，方广如印，高数丈，下有小石阁。羊眠山　在石牛西。《弘治志》作“扬名。”

梅花山　在壶山之左，其麓为“梅垄。”

柯山　，由壶山东南行，至海而止，旧名“松山” ，以状元柯潜生此，遂姓其山。

石马山　有石如马，下有“石马宫。”

芝山　峭石巑岏，草树蓊郁，为海滨胜处。山之岭，旧有庵曰万机状元柯潜尝读书于此。《岳香山　，旧志》云：山有香气。

《金山　》上有金山院，院前有塘，夜静见壶山倒影。

嵩山　在海滨，其山峭拔，上有嵩山院，院后有石壁，苔纹成文，“笔峰” 三字，宛然如书，刮去复然。吴山　：其山颇大，原有崇福院。

铜山　，《弘治志》称“山产自然铜，间有掘得者。” 砺山　，在海中，山石如砺，旧作“蛎山。”

鹘宿山　宿读作秀，旧有鹘巢，故名。《通志》作岳秀。

箨龙山　《宋志通志》载：“有龙崆井在山下。” 林蒙亨《螺江风物赋》：“大海迎其潮兮，支分于箨岳。” 秀琼山　，琼山有二，皆洁白如琼瑶。大琼山在百丈沙中，其北旧有金沙院。小琼山在沙尽处。龟山　，山如龟形。

门夹山　近莆禧城，两山相夹如门，故名。后改“文申” ，非是。

《塔林山　》《与》屿相对，人家稠密，旧有塔林院。华胥山　在极丁莆地，至此而极，复崛起为此山，丰隆突兀，下有东西二澳，闾市辐辏。吉了巡司，南日山水寨在焉。其山与湄洲屿隔海相望。